
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2011 m. kovo 31 d. Nr. T-84
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 6 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 17 str. 1 d. 4 p. bei atsižvelgdama į Švietimo informacinių technologijų centro 2011 m. vasario 28 d. raštą Nr. 90-(1.6)-D3-102, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Švietimo informacinių technologijų centro patikėjimo teise valdomą ilgalaikį ir trumpalaikį materialųjį turtą pagal 1 priedą.


2. Perduoti perimtą turtą rajono savivaldybės švietimo įstaigoms valdyti ir naudoti patikėjimo teise pagal 2 priedą.


3. Įgalioti rajono savivaldybės administracijos Švietimo ir sporto skyriaus vedėją:


3.1. priimti sprendimo 1 punkte nurodytą turtą ir  rajono savivaldybės vardu pasirašyti šio turto perdavimo-priėmimo aktą;


3.2. sudaryti ir pasirašyti su rajono savivaldybės švietimo įstaigų vadovais turto perdavimo-priėmimo aktus.

